Document ID: 31992R1613

ΚΑΝΟΝΙΣΜΟΣ (ΕΟΚ) αριθ. 1613/92 ΤΗΣ ΕΠΙΤΡΟΠΗΣ της 24ης Ιουνίου 1992 που τροποποιεί τον κανονισμό (ΕΟΚ) αριθ. 3556 περί συμπληρωματικών λεπτομερειών εφαρμογής του καθεστώτος των πιστοποιητικών προκαθορισμού για ορισμένα προϊόντα στον τομέα των σιτηρών που εξάγονται με τη μορφή ζυμαρικών, που υπάγονται στις διακρίσεις 1902 11 00 και 1902 19 της συνδυασμένης ονοματολογίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 674/92 (2), και ιδίως το άρθρο 24,
Εκτιμώντας:
ότι ο κανονισμός (ΕΟΚ) αριθ. 3556/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 4057/84 (4), θέσπισε συμπληρωματικές λεπτομέρειες εφαρμογής του καθεστώτος των πιστοποιητικών προκαθορισμού για ορισμένα προϊόντα στον τομέα των σιτηρών που εξάγονται υπό μορφή ζυμαρικών, που υπάγονται στις διακρίσεις 1902 11 00 και 1902 19 της συνδυασμένης ονοματολογίας- ότι ο εν λόγω κανονισμός δεν εφαρμόζεται πλέον από τις 30 Απριλίου 1988-
ότι η γνώση του προκαθορισμού είναι απαραίτητη για την εφαρμογή του σημείου 6 της ρύθμισης μεταξύ των Ηνωμένων Πολιτειών της Αμερικής και της Ευρωπαϊκής Κοινότητας σχετικά με τα ζυμαρικά-
ότι, δεδομένου πως η Ιταλική Δημοκρατία συνέχισε να αποστέλλει στην Επιτροπή τις πληροφορίες σχετικά με τα πιστοποιητικά προκαθορισμού των ζυμαρικών με προορισμό τις Ηνωμένες Πολιτείες της Αμερικής, χρειάζεται ομοίως να γνωστοποιούνται οι προκαθορισμοί που έγιναν στα άλλα κράτη μέλη-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3556/87 τροποποιείται ως εξής:
1. στο άρθρο 1 τα στοιχεία α) και β) αντικαθίστανται από το ακόλουθο κείμενο:
"Η αίτηση για την έκδοση πιστοποιητικού προκαθορισμού και το πιστοποιητικό, που αναφέρονται στον κανονισμό (ΕΟΚ) αριθ. 1760/83, δύνανται να περιλαμβάνουν, στο χώρο 20 μόνο την ένδειξη των διακρίσεων 1902 11 00 και 1902 19 της συνδυασμένης ονοματολογίας- περιλαμβάνουν, στο χώρο 7, την ένδειξη "Ηνωμένες Πολιτείες της Αμερικής" ή την ένδειξη "εκτός των Ηνωμένων Πολιτειών της Αμερικής". Το πιστοποιητικό καθιστά υποχρεωτική την εξαγωγή προς τον κατ' αυτόν τον τρόπο καθοριζόμενο προορισμό."-
2. το άρθρο 3 παράγραφος 1 δεύτερο εδάφιο αντικαθίσταται από το ακόλουθο κείμενο:
"Τις ποσότητες ζυμαρικών των διαρκίσεων 1902 11 00 και 1902 19 της συνδυασμένης ονοματολογίας για τις οποίες ο συντελεστής επιστροφής κατά την εξαγωγή αποτέλεσε αντικείμενο εκ των προτέρων καθορισμού, την ημερομηνία κατά την οποία η διασάφηση εξαγωγής των συγκεκριμένων ζυμαρικών προς τις Ηνωμένες Πολιτείες της Αμερικής έγινε δεκτή από τις αρμόδιες τελωνειακές αρχές, καθώς και την ημερομηνία κατά την οποία εκδόθηκε το χρησιμοποιηθέν πιστοποιητικό προκαθορισμού."-
3. στο άρθρο 3 παράγραφος 2 δεύτερο εδάφιο οι όροι "Γενική Διεύθυνση ΙΙΙ, διεύθυνση Β/2", αντικαθίστανται από τους όρους "Γενική Διεύθυνση ΙΙΙ, μονάδα C/2"-
4. στο άρθρο 4, το δεύτερο εδάφιο αντικαθίσταται από το ακόλουθο κείμενο:
"Εφαρμόζεται για τα πιστοποιητικά των οποίων ζητείται η έκδοση από την 1η Ιουλίου 1992."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1992.

Labels: 3
17
18